Papago de Fuertes

Papago de Fuertes (Hapalopsittaca fuertesi) estas specio de papagoj en la familio papagedoj, latine Psittacidae. Ĝi estas endemio de Kolombio. BirdLife International (2021). "Indigo-winged Parrot, Hapalopsittaca fuertesi". IUCN Red List of Threatened Species. 2021: e.T22686163A195329192. doi:10.2305/IUCN.UK.2021-3.RLTS.T22686163A195329192.en. Alirita la 25an de Februaro 2023. 

Taksonomio kaj sistematiko
Kio estas nun la Papago de Fuertes estis iam konsiderita subspecio de la rustovizaĝa papago (H. amazonina). Ambaŭ el ili kaj la ruĝvizaĝa papago (H. pyrrhops) formas superspecion.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 30a de Januaro 2023. A classification of the bird species of South America. American Ornithological Society.  Alirita la 30an de Januaro, 2023 La papago de Fuerte estas monotipa.

La ordinara nomo kaj la specia epiteto estas honoro por Louis Agassiz Fuertes, "unu el la 'granduloj' de usona birdarto".Collar, N., P. F. D. Boesman, G. M. Kirwan, kaj C. J. Sharpe (2020). Indigo-winged Parrot (Hapalopsittaca fuertesi), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 25an de Februaro, 2023

Aspekto
La papago de Fuertes estas ĉirkaŭ 23 ĝis 24 cm longa kaj pezas ĉirkaŭ 124 g. Plenkreskuloj havas mallarĝan ruĝan bendon ĝuste super la beko, olivecflavajn antaŭkronon kaj vizaĝon, bluan kronon kaj verdan malantaŭan kolon. Iliaj supraĵoj estas verdaj kun palaj franĝoj sur la mantelaj plumoj. Iliaj gorĝo kaj brusto estas verdaj kun oroliva nuanco kaj ilia ventro, femuroj kaj subvostaj kovriloj estas flavecverdaj; ilia ventro havas variajn kvantojn da obtuza ruĝo. La kurbo de iliaj flugiloj kaj ĝia antaŭa rando estas ruĝaj, la mezaj kaj pli grandaj kovriloj estas malhelviolbluaj, iliaj unuarangaj flugilplumoj estas nigraj kun purpurbluaj randoj, kaj iliaj sekundaraj estas plejparte bluaj kun kelkaj verdaj randoj. Iliaj subflugilaj kovriloj estas karmezinaj kaj la cetero de la malsupra flanko de iliaj flugiloj estas verdetblua. Ilia vosto estas blua kun ruĝo sur la internaj retoj de la centraj plumoj; la vosto estas pli obtuza sube ol supre. Ilia beko estas kornokolora kun pli malhela bazo de la mandiblo, iliaj okuloj flavecaj, kaj iliaj kruroj kaj piedoj malhelgrizaj.

Distribuado kaj habitato
La papago de Fuertes troviĝas nur sur la okcidenta deklivo de la Centraj Andoj de Kolombio en la departementoj Kindio kaj Risaraldo. Ne estis registroj pri la specio inter 1992 kaj 2002. Post ĝia "remalkovro" oni establis du Naturajn Rezervejojn, nome Alto Quindío Acaime kaj Cañón del Quindío. Pli lastatempe du aliaj rezervejoj estis establitaj en ĝia kerna vivejo, nome la Birdaj Rezervejoj Loro Coroniazul kaj Giles-Fuertesi. La papago de Fuertes loĝas en malseka moderklimata nebularbaro karakterizita de multaj epifitoj kaj kverkoj (Quercus). La plej multaj registroj estas inter altitudoj de 2 900 kaj 3 150 m, kvankam kelkaj estis tiel malaltaj kiel je 2 160 m kaj tiel altaj kiel je 3 500 m.

Kutimaro
Movoj
La movoj, se ekzistas, de la papago de Fuertes ne estas konataj, sed altaj movoj estas verŝajnaj. 

Manĝado
La papago de Fuertes tipe manĝas en aroj de ĝis ĉirkaŭ 15 individuoj. Ĝia dieto estas fruktoj kaj tiu de Antidaphne viscoidea estas aparte ŝatata. 

Reproduktado
Ampleksaj studoj pri la reprodukta biologio de la papago de Fuertes estis faritaj kune kun klopodoj pliigi la populacion de la specio. Plej multaj el la rezervejoj provizas nestokestojn, kiuj estas atente monitorataj. La specio nestas inter januaro kaj majo, uzante kaj la nestokestojn kaj naturajn kavaĵojn en arboj. La ovodemetado estas de tri aŭ kvar ovoj. La ino sole kovas ilin, dum ĉirkaŭ 24 ĝis 27 tagoj. Ambaŭ gepatroj zorgas pri la idoj post eloviĝo; elnestiĝo okazas 55 ĝis 65 tagojn post eloviĝo.

Referencoj

Eksteraj ligiloj
BirdLife Species Factsheet.

Kategorio:Papagoformaj
Kategorio:Papagedoj
Kategorio:Birdoj de Sudameriko
Kategorio:Birdoj de Kolombio